kardosdrur/scandi-wiki huggingface dataset:
Jens Gotthelf

Jens Gotthelf (født 18. maj 1968) er en dansk skuespiller.

Gotthelf blev uddannet fra Statens Teaterskole i 1996. Han har været tilknyttet Café Teatret, Mammutteatret og Det Danske Teater. P.t. er han en del af ensemblet ved Aalborg Teater, hvor han bl.a. har haft roller i Laser og pjalter og Jesus Christ Superstar.

Han blev i 1999 gift med Meike Bahnsen.

Eksterne henvisninger 
 

Skuespillere fra Danmark
Anne-Vibeke Mogensen

Anne-Vibeke Mogensen (født 28. marts 1953 i København) er en dansk skuespiller.

Efter studentereksamen påbegyndte Mogensen dramaturgistudiet ved Aarhus Universitet, men blev samme år optaget på Skuespillerskolen ved Aarhus Teater, hvorfra hun dimitterede i 1975. Hun var efterfølgende ansat ved Aarhus Teater og fra 1977 ved Svalegangen. I 1985 flyttede hun tilbage til København, hvor hun har haft roller ved Husets Teater, Bådteatret, Betty Nansen og Det Danske Teater. Fra 1993 har hun atter været tilknyttet Aarhus Teater. I 2008 vendte hun tilbage til Svalegangen med en rolle i Osvald; en opsætning om Osvald Helmuth.

I 1995 blev hun gift med teaterchef Palle Jul Jørgensen (1943-2008).

Anne-Vibeke Mogensen modtog i 2003 Lauritzen-prisen.

Udvalgt filmografi 
 Strisser på Samsø (1997-1998)
 Juliane (2000)

Eksterne henvisninger 
 

Skuespillere fra Danmark
Personer fra København
Personer i Kraks Blå Bog
David Brown (producent)

David Brown (28. juli 1916 − 1. februar 2010 på Manhattan, i New York City, New York i USA) var en amerikansk filmproducer, forfatter og journalist.

Karriere 
En del af filmene har han produceret sammen med Richard D. Zanuck, og har også arbejdet sammen med f.eks. Steven Spielberg.
Hans virke spænder fra gyserfilm som Dødens gab til den romantiske film Chocolat. Han blev nomineret til en Oscar 4 gange.

Udvalgt filmografi

Medproducent 
 Slangemanden (1973)
 Sidste stik (1973)
 The Black Windmill (1974)
 The Sugarland Express (1974)
 Dødens gab (1975)
 Dødens gab 2 (1978)
 Øen (1980)
 Elsk din nabo (1981)
 Dommen (1982)
 Cocoon (1985)
 Forfulgt af fortiden (1985)
 Cocoon: The Return (1988)
 Et spørgsmål om ære (1992)
 The Player (1992)
 The Cemetery Club (1993)
 Rich in Love (1993)
 Kiss the Girls (1997)
 The Saint (1997)
 Deep Impact (1998)
 Angelas aske (1999)
 Chocolat (2000)
 Edderkoppens spind (2001)
 The Importance of Being Earnest'' (2002)

Referencer

Eksterne henvisninger 
 
 

Filmproducere fra USA
Journalister fra USA
Selvbiografer fra USA
Personer fra New York
Vidne

Et vidne er en person, der har en vis relation til en given episode, som fx et drab. Denne person er relevant i forhold til at skulle klarlægge en given episode efter den er hændt og bruges derfor ofte i fx opklaring af kriminalsager. Et øjenvidne er mere specifikt en person der har været til stede (og set) episoden mens den er hændt. En øjenvidneberretning bruges dog også af medierne i sager udenfor det kriminelle, som fx en naturkatastrofe.

Civilproces
Straffeproces
Juridiske begreber
Jura
Retsvidenskab
Laus Strandby Nielsen

Laus Strandby Nielsen (født 2. december 1944 i Aalborg) er en dansk forfatter og digter.

Strandby Nielsen, der er opvokset i Allerød, debuterede som lyriker i 1970. Han blev uddannet mag.art. i litteraturhistorie i 1972 ved Københavns Universitet. Han har undervist i linjefaget dansk på KDAS. Han boede en årrække i Gilleleje, men bor nu i Faaborg.

Han er medlem af "Extension Trio" med Jakob Riis (laptop) og Mette Stig Nielsen (klaver). Hans digte er oversat til italiensk, tyrkisk, islandsk, engelsk, albansk og makedonsk.

Den sorte væg fra 1987 er iflg. Laus Strandby Nielsen et vendepunkt i hans digtning. Før denne blev hans digtning kaldt tonefaldspoesi men i Den sorte væg lykkedes det ham at skrive en visuel poesi hvor digtsamlingerne er tænkt som udstillinger. Digtsamlingen er også blevet kaldt imagisme.

Hans senere digtsamling Når det er mørkt, bliver det lyst arbejder med faste sproglige vendinger:

Priser 
 2013 Statens Kunstfonds livsvarige hædersydelse.
 2015 Beatrice Prisen fra Det Danske Akademi.

Digtsamlinger 
 Åhhh! ... Kom hurtigt! (1970)
 Illustrationer (1974)
 Som i en drøm (1982)
 Den sorte væg (1987)
 Grinetilmiddag og andre digte (1989)
 Mellemrum (1999) 
 Kærlighedsdigte m.m. (2006) 
 Den fynske forårsudstilling (2009)
 Hvis der ikke er sandstorme, så er der nok noget andet (2010) 
 Når det er mørkt, bliver det lyst (2016) 
 - og andre steder (Asger Schnacks Forlag, 2019)

CD'er 
 Extension Trio: På bunden af foråret, (2013)

Kilder og henvisninger 

 Videointerview med Laus Strandby Nielsen på Statens Kunstfonds hjemmeside
 Gyldendal om Laus Strandby Nielsen
 Højtlæsning af digtet Det er så stille fra ''Hvis der ikke er sandstorme, så er der nok noget andet'

Digtere fra Danmark
Personer fra Aalborg
Dansksprogede forfattere fra Danmark
Kunstnere på finansloven
Dansk Arbejderbank

Dansk Arbejderbank, også kaldet Arbejderbanken, var en sparekasse, forsørgelsesanstalt og lånebank i København, der stiftedes 12. april 1872 med det formål at modtage og frugtbargøre, hvad arbejdere eller andre kunne afse af deres fortjeneste, at sikre sine medlemmer forsørgelse i alderdommen og åbne dem en let og billig adgang til lån.

Banken blev i 1918 overtaget af Kjøbenhavns private Laanebank, der selv i 1922 blev sammensluttet med Landmandsbanken.

Forsørgelseskassen, der modtog indskud af mindst 10 øre ugentligt, som også kunne erlægges for et længere tidsrum på een gang, blev delt i børneforsørgelsen og alderdomsforsørgelsen. I begge afdelinger blev ved et medlems død hans indskud udbetalt med rente og rentes rente (men uden præmie) til arvingerne eller den, hvem det ved indskuddet var forbeholdt. Af bankens nettooverskud tilfaldt der først forsørgelseskassen en præmie af 1 1/5 %. Derefter kunne aktionærerne få 4 %, og det resterende udbytte fordeles efter nærmere fastsatte regler mellem reservefond, Forsørgelseskasse og grundfond. Medlemmerne kunne fordre driftslån eller trangslån indtil et beløb af 4/5 af deres indskud i forsørgelseskassen med renter, og ud over dette kunne driftslån ydes til medlemmer efter nærmere fastsatte regler. Bestyrelsen bestod af et repræsentantskab på 22 medlemmer, der af sin midte valgte et bankråd på 7 medlemmer. Bankrådet udnævnte een eller fl. direktører. 31. marts 1915 indestod i sparekassen ca. 17 mio. kr. og i forsørgelseskassen c. 3 mio. Grundfonden (aktiekapitalen) var ca. 63.000 kr. Desuden ejede banken selv ca. 62.000 kr i egne aktier. reservefonden og konto til imødegåelse af tab havde en størrelse af ca. 1 1/2 mio. kr.

Tidligere banker i Danmark
Danske virksomheder etableret i 1872
Ophørt i 1918
Arbejderbank
Kjøbenhavns private Laanebank

Kjøbenhavns private Laanebank var en dansk bank, stiftet 1854 og 1922 overtaget af Landmandsbanken. I 1918 havde banken overtaget Dansk Arbejderbank. Banken skulle særligt støtte håndværkere og industridrivende ved lån.

Hovedkontoret lå på Amagertorv 5 i København.

Eksterne kilder og henvisninger 
 Jul. Schovelin: Aktieselskabet Kjøbenhavns Private Laanebank 1854 – 1.Febr. – 1914. 134 sider. Illustreret med sort hvide fotos. Kjøbenhavn 1914. 

Danske virksomheder etableret i 1854
Ophørt i 1922
Tidligere virksomheder i København
Tidligere banker i Danmark
Den sjællandske Bondestands Sparekasse

Den sjællandske Bondestands Sparekasse var en dansk sparekasse, oprettet 1856 for at støtte bønder i at kunne opnå lån til selvejerkøb til lav rente.

Banken blev stiftet på initiativ af gårdejer Jørgen Christensen (1831-1863) fra Kirke Stillinge med støtte fra Carl Christian Alberti, der var bestyrelsesformand fra begyndelsen og til sin død 1890.

Bankens skæbne er nøje knyttet til Albertis søn Peter Adler Alberti, som begyndende i 1875 overtog sin faders tillidshverv ved Den Sjællandske Bondestands Sparekasse, der da var Danmarks næststørste pengeinstitut, og efterfulgte sin fader som formand i 1890. I 1908 kom det frem, at Alberti havde bedraget sparekassen for 14,7 mio. kr. og forfalsket dens regnskaber.

Efter bedrageriet blev banken rekonstrueret ved Revisionsbanken, det senere Deloitte.

Sparekassen blev i 1968 til først Sparekassen Sjælland og senere en del af Sparekassen SKS og derefter Sparekassen SDS, som 1990 indgik i Unibank. Unibank blev siden i 2000 overtaget af Nordea.

Navnet lever videre i et legat stiftet af banken.

Tidligere banker i Danmark
Etableret i 1856
Ophørt i 1968
Andelsbanken

Andelsbanken var en dansk bank, der 1990 sammen med Sparekassen SDS og Privatbanken indgik i Unibank. Den var grundlagt 1925 og havde en tæt tilknytning til landets store andelsselskaber, men havde også udviklet sig til en betydningsfuld finansiel partner for industrien. I 1988 blev Hellerup Bank fusioneret med Andelsbanken.

Tidligere banker i Danmark
Etableret i 1925
Ophørt i 1990
Sparekassen SDS

Sparekassen SDS (Sammensluttede Danske Sparekasser) var en dansk sparekasse, der opstod 1973 ved en sammenslutning af tre store regionale sparekasser: Sparekassen Midtjylland, Sparekassen Falster-Østlolland og Sparekassen København-Sjælland. 

Den indgik i 1990 i Unibank, da Andelsbanken, SDS og Privatbanken går sammen og bliver til Unibank. Unibank blev i 2000 til Nordea, der er en sammentrækning af ordene Nordic Ideas (nordiske idéer).

Referencer

Tidligere banker i Danmark
Etableret i 1973
Ophørt i 1990
Sparekassen for Kjøbenhavn og Omegn

Sparekassen for Kjøbenhavn og Omegn var en dansk sparekasse, stiftet 1820 og dermed en af de ældste. I dag er den en del af Nordea efter at have været en del af bl.a. Sparekassen SDS og Unibank.

De indskudte midler i sparekassen blev i starten anbragt til forrentning hos staten eller Nationalbanken. Størstedelen af udlånene gik til landbrug og byggeri. Sigtet var ikke at opnå overskud, men at hjælpe borgere til at opspare kapital til start af egen virksomhed eller til pension.

Litteratur 
 Holger Ludvig Bisgaard, Sparekassen for Kjøbenhavn og Omegn 1820-1920, 1920.

Tidligere banker i Danmark
Danske virksomheder etableret i 1820
Vilhelm Klein
Tidligere virksomheder i København
Industribanken

A/S Industri- og Sparebanken for Næstved og Omegn, senere Banken for Næstved og Omegn  eller Industribanken, var Næstveds ældste pengeinstitut, stiftet 22. marts eller 25. februar 1866 med rod i Den kommunale Forening, stiftet samme år.

Først hed banken A/S Industri- og Sparekassen for Næstved Kjøbstad og samme Omegn i Næstved Kjøbstad, hvilket ca. 1889 blev ændret til: Aktieselskabet Industri- og Sparebanken for Næstved og Omegn.

Initiativtagere var en gruppe fremtrædende borgere, bl.a. buntmager Michelsen, assurancebogholder S.P. Hansen (bankens første formand og ledende direktør), bogtrykker A.P. Bang, købmand Frederik Brandt og pottemager Herman Kähler senior. 1871 blev forening og banken splittet op, hvorefter en konservativ gruppe med Bang, Brandt og Hansen brød ud og etablerede Diskontobanken, mens foreningen og Industribanken blev knyttet til partiet Venstre.

Banken blev overtaget af Kjøbenhavns Handelsbank pr. 1. januar 1969.

Banken lå på Hjultorvet 8.

Kilder 
 Beskrivelse hos NæstvedArkiverne

Tidligere banker i Danmark
Etableret i 1866
Ophørt i 1968
Virksomheder i Næstved
Saaremaa

Saare (estisk: Saare maakond), eller Saaremaa, er et af Estlands 15 amter (maakond). Det omfatter øen Saaremaa, på dansk Øsel, der er Estlands største ø, samt nogle mindre omliggende øer og ligger mod vest i landet. Saare grænser til Lääne-Virumaa på fastlandet i øst og Hiiu på øen Hiiumaa i nord.

Kommuner 
Amtet er fra 2017 inddelt i tre (3) landkommuner: Muhu vald, Ruhnu vald og Saaremaa vald, som hovedsagelig udgør hver sin ø. Amtet var indtil slutningen af 2017 inddelt i en bykommune (estisk: linnad) og femten landkommuner (estisk: vallad). 

De forhenværende kommuner var:

Bykommuner
 Kuressaare
Landkommuner:
 Kaarma kommune
 Kihelkonna kommune
 Kärla kommune
 Laimjala kommune
 Leisi kommune
 Lümanda kommune
 Muhu kommune
 Mustjala kommune
 Orissaare kommune
 Pihtla kommune
 Pöide kommune
 Ruhnu kommune
 Salme kommune
 Torgu kommune
 Valjala kommune

Amter i Estland
Mark (version)

Ordet Mark efterfulgt af et tal, er en måde at navngive et produkt i en produktionslinje, med samme mening som "version" eller "model". Det bliver ofte forkortet som Mk eller blot M.

Udtrykket er altså en måde at angive forløbet af en produktserie på, hvor "mark" så bliver et metonymi for det angivne produktionstidspunkt. Blandt de mest kendte anvendelser er inden for militærindustrien og bilindustrien.

Begreber med særlig fagspecifik betydning
Ole Berthelsen

Ole Berthelsen eller Ole Bertelsen har flere betydninger:
 Ole Bertelsen (biskop) – dansk biskop over Københavns Stift
 Ole Berthelsen (geolog) – dansk geolog og direktør for Danmarks Geologiske Undersøgelser
 Ole Berthelsen (sanger) – dansk sanger/sangskriver, forfatter
Digitalt atlas over Danmarks historisk-administrative geografi

Digitalt atlas over Danmarks historisk-administrative geografi (forkortet DigDag) er et forskningsprojekt finansieret af Ministeriet for Videnskab, Teknologi og Udvikling under Den nationale pulje for forskningsinfrastruktur. Projektet kører fra 2009 til 2012.

Formål 
Projektets formål er at etablere en fælles historisk-geografisk database over Danmarks administrative enheder. Denne database vil danne basis for en GIS-løsning som vil tillade at:

 etablere en infrastruktur for administrationshistorisk udforskning af Danmark fra ca. år 1600 til nutiden 
 skabe en forstærket basis for fremtidig administrationshistorisk forskning
 udarbejde en solid søgemaskine til brug for arkiver, samlinger og biblioteker

De grundlæggende data vil udgøres af Det digitale matrikelkort, og basisenheden vil være ejerlavet.

Et af målene er at skabe et fælles historisk-administrativt og kortbaseret søgeredskab hvortil de store kulturarvsinstitutioner kan knytte deres administrativt ordnede samlinger. Kortatlasset skal kunne anvendes såvel internt på fx arkiverne og forskningsinstitutionerne som på nettet hvor almindelige brugere hurtigt skal kunne finde den administrative inddeling for et bestemt område i et givet år fra ca. år 1600 og op til i dag. 

Atlasset vil også være anvendeligt i flere undervisningssituationer og i forskningen hvor historisk-statistiske data kan kortlægges gennem atlasset ved brug af særlige programmer der kan håndtere digitale kort, såkaldte Geografiske informationssystemer – GIS.

Deltagere 
Deltagerne i projektet inkluderer et bredt udsnit af danske historiske forskningsinstitutioner sammen med de største kulturhistoriske institutioner og arkiver.

Konsortiet bag projektet er både tværfaglig og tværinstitutionel idet en række meget forskellige institutioner deltager: Statens Arkiver, Geodatastyrelsen, Syddansk Universitet, Det Kongelige Bibliotek, Kulturarvsstyrelsen, Nationalmuseet og Københavns Universitet. 

Fra Københavns Universitets Humanistiske Fakultet deltager Nordisk Forskningsinstitut og Saxo-Instituttet, og fra Det Biovidenskabelige Fakultet, tidligere Kgl. Veterinær- og Landbohøjskole (KVL) deltager Center for Skov, Landskab og Planlægning.

Links 

 http://digdag.dk 
 Digitalt atlas skal kortlægge Danmark fra 1660 til i dag 
 http://nfi.ku.dk/nyheder/digdag/ 

Forskningsprojekter
Tidligere subnationale enheder i Danmark
Pokémon Platinum

er et rollespil udviklet af Game Freak, udgivet af The Pokémon Company, og distribueret af Nintendo til Nintendo DS. Det er en opdateret udgave af Pokémon Diamond og Pearl og er en del af Pokemon-spilseriens fjerde generation. Det blev oprindeligt udgivet i Japan den 13. september 2008, i Nordamerika den 22. marts 2009, i Australien den 14. maj 2009 og i Europa den 22. maj 2009. Udviklerne lavede Platinum med den hensigt at leve en bedre udgave af Diamond og Pearl, som de kaldte de "ultimative" Pokémon-titler.

I Platinum spiller man enten som en mandlig eller kvindelig karakter og begynder med én af tre Pokémon, som bliver givet til én af Professor Rowan. Maskot-Pokémonen er Giratina, som spiller en central rolle i spillets plot. Mens den kun havde én form i Diamond og Pearl, så har den i fået en alternativ fomr sammen med et helt nyt område kaldet the Distortion World (Forvrængningsverdenen), som har anderledes fysiklove fra den normale verden, som spillet foregår i. Gameplay'et beholder de traditionelle Pokémon-mekaniker. Spilleren udforske en stor landmasse kaldet Sinnoh-regionen, vis geografi strækker sig lige fra bjerge til søer, enge, beboelsesarealer, og snedækkede vidder. Som med forrige titler i serien kæmper spilleren med sine Pokémon mod andre Pokémon.

Pokémon Platinum er blevet mødt med en generalt positiv modtagelse med en gennemsnitlig score på 84% og 83.14% på henholdsvis Metacritic og GameRankings. Det blev rost for at være det bedste Pokémon-spil, som var blevet lavet indtil videre, og har yderligere fået ros for dets tilføjelser og ændringer fra Diamond og Pearl af publikationer som IGN, Nintendo Power og GamePro, men er også blevet kritiseret for at være for ens med dem. IGN rangerede det som de niendebedste Nintendo DS spil og nominerede det også som et af de bedste Nintendo DS rollespil fra 2009. Det var på det tidspunkt det hurtigst sælgende spil i Japan og havde fra og med den 31. marts 2010 solgt over 7,06 millioner eksemplarer verden over.

Pokémon
Skive fH

Skive fH (Skive forenede Håndboldklubber) er en håndboldklub fra Skive, hvis førstehold hos herrerne i 2021/2022 spiller i Herrehåndboldligaen. I sæsonen 2011/12 sluttede de næstsidst i grundspillet, for derefter at blive nr. 3 i op-/nedspillet, for derefter at tabe med 1-2 i kampe til TMS Ringsted og rykkede dermed ned i 1. division. Men i løbet af sommeren 2012 gik AG København konkurs, hvorfor Skive fH blev tilbudt den ekstra plads i ligaen, hvilken de accepterede.

Damerne spillede i Damehåndboldligaen i sæsonen 2014/15, hvor de blev nr. 11. De vandt 1. division i 2011/12 og spiller derfor i Damehåndboldligaen i sæsonen 2012/13 efter en sjetteplads i sæsonen 2010/11, som de rykkede op i i 2009/10. Den 15. marts 2015 trak klubben holdets damehold fra Damehåndboldligaen. 

Klubben er en fusion mellem Skive KFUM og Skive Håndboldklub og er blandt landets største håndboldklubber med ca. 600 medlemmer og 10 seniorhold.

Klubbens herrehold sikrede sig i sæsonen 2020/21, oprykning til landets bedste mandlige håndboldrække Herrehåndboldligaen.

Herrer 
Herreholdet trænes af Kurt Nielsen og Henrik Pedersen. i Sæsonen 2010/11 blev holdet nr. to i 1. division og kvalificerede sig til oprykningsspillet, her var de i gruppe med Viborg HK og Fredericia HK fra ligaen samt Skanderborg Håndbold fra 1. division. med tre sejre og en uafgjort i opspillet, rykkede holdet som blot det andet herrehold op via opspillet. 
I 2008/2009 vandt holdet sin 2. divisionspulje  og rykket op i 1. division. i den efterfølgende sæson sluttede holdet med en femteplads. Holdets trænerteam udgøres af cheftræner er Arne Damgaard og assistent Peter Schilling.

Herretruppen 2021-22

Damer 
Dameholdet har tidligere været trænet af den tidligere FCM Håndbold, Viborg HK og Hypo Niederösterreich træner Ryan Zinglersen og Bo Østergaard. De vandt i sæsonen 2011/2012 1. division hvor træneren hed Jan Eversby, og de spillede fortsat i  Damehåndboldligaen i sæsonen  2014/15. Indtil holdet blev trukket fra turneringen inden sæsonen 2015/16.

Referencer

Eksterne henvisninger 
 Klubbens officiele hjemmeside

Klubber, der spiller i Håndboldligaen
FH
Ole Berthelsen (geolog)

Ole Berthelsen (24. marts 1919 i Nørresundby – 19. maj 2003 i Lyngby) var en dansk geolog.

Berthelsen blev student fra Marselisborg Gymnasium i 1938 og blev i 1946 cand.mag. i naturhistorie og geografi med geologi som hovedfag. Han blev dr.phil. i 1962 på en disputats om mosdyr, fundet i Fakses kalkaflejringer.

I 1947 blev han ansat ved Danmarks Geologiske Undersøgelse, hvor han blev assistent i 1949, afdelingsgeolog i 1952 og statsgeolog i 1961. Han var fra 1965 direktør for Danmarks Geologiske Undersøgelse og forlod posten i 1983 af helbredsårsager. Under hans ledelse blev aktiviteterne udvidet, bl.a. som følge af, at der blev fundet olie i Nordsøen, og at denne blev udvundet kommercielt. Ole Berthelsen blev tilsynsførende ved Dansk Undergrunds Consortiums olieboringer i Nordsøen.

1966 blev han medlem af Akademiet for de Tekniske Videnskaber. Han var medlem af Naturfredningsrådet 1974-1977, og i 1978 blev han bestyrelsesmedlem i DONG. I 1983 blev han formand for Vandrådet, og siden 1979 har han været medlem af Det Kongelige Danske Videnskabernes Selskab. Han har skrevet flere bøger og artikler om grundvandsforhold og bygeologi. Han var desuden formand for Dansk Geologisk Forening, for Den Nordiske Maringeologiske Kommission og for Råstofrådet. Han blev Ridder af Dannebrog i 1966 og af 1. grad i 1974.

Berthelsen ligger begravet på Mariebjerg Kirkegård.

Referencer

Eksterne henvisninger 
 

Geologer fra Danmark
Medlemmer af Videnskabernes Selskab
Personer i Kraks Blå Bog (afdøde)
Foreningsformænd fra Danmark
Riddere af 1. grad af Dannebrog
Medlemmer af Akademiet for de Tekniske Videnskaber
Personer fra Aalborg
Iver Hvitfeldt (panserskib)

Iver Hvitfeldt var et dansk panserskib, og det fulgte tendensen i internationalt skibsdesign, med et kraftigt kanontårn på henholdsvis for- og agterdæk. Sidepanseret fulgte også tidens standard, idet det blot omfattede skibets centrale del ("citadelpansring"), mens resten var beskyttet af et hvælvet panserdæk. Selv om man gik ned i kaliber i forhold til 35,5 cm kanonen i Tordenskjold, havde den tekniske udvikling gjort kanonerne bedre. Rækkevidden for Iver Hvitfeldts 26 cm kanoner var 9.500 m mod 9.000 m i Tordenskjold, og de to kanoner kunne affyres hvert 4. minut, mens Tordenskjolds ene kanon havde 10 minutter mellem skuddene. De fire 12 cm kanoner var anbragt i udbygninger ("svalereder"), så der var skudfelt for to kanoner i alle retninger. Iver Hvitfeldt var beregnet til at medtage to 2. klasses torpedobåde (Nr 8 og 9) og de var med på togtet i 1890, men i 1894 blev tilknytningen ophævet. Skibet var opkaldt efter søhelten Iver Huitfeldt.

Tjeneste 

Iver Hvitfeldt var typisk udrustet og i eskadre hvert tredje år, sidste gang i 1907. Ved forsvarsordningen i 1909 blev skibet klassificeret som defensionsskib, hvilket indebar, at det udelukkende var beregnet til nærforsvaret af København. Under 1. verdenskrig, da de fleste af Marinens skibe var aktive i Sikringsstyrken, lå Iver Hvitfeldt i materielreserve ved Orlogsværftet og afleverede efterhånden sine lette, hurtigtskydende kanoner til andre af Marinens skibe. I 1918 blev skibet omklassificeret til reservekaserneskib, og året efter blev det solgt og ophugget.

Litteratur 
 R. Steen Steensen, Vore panserskibe, (Marinehistorisk Selskab, 1968)

Eksterne henvisninger 

Panserskibe fra Danmark
Ole Giber

Ole Giber (født 1. november 1950) er en dansk astrolog.

Giber blev uddannet arkitekt i 1978 og læste desuden jura fra 1981 til 1989 ved Aarhus Universitet. Han blev også uddannet i astrologi i 1980'erne. Siden 1990'erne har han drevet Astrologisk Uddannelsescenter, ligesom han har han medvirket i flere tv-programmer. Han er desuden rådgiver for både virksomheder og kendisser, eksempelvis Pusle Helmuth og Richard Ragnvald.

Astrologer
Personer fra Danmark
Ronald Neame

Ronald Neame (født 23. april 1911, død 16. juni 2010) var en britisk filmfotograf, producer, manuskriptforfatter og filminstruktør.

Neame fik sit professionelle debut som assisterende fotograf på filmen Blackmail (1929), hvor han arbejdede sammen med Alfred Hitchcock. Han fik senere muligheden for selv at fotografere musicalkomedien Happy (1933).

Hans senere værker tæller Major Barbara (1941), In Which We Serve (1942), This Happy Breed (1944) og Blithe Spirit (1945). Han var producer på Brief Encounter (1945), Great Expectations (1946) og Oliver Twist (1948).

Eksterne henvisninger 
 

Filminstruktører fra Storbritannien
Filmproducere fra Storbritannien
Filmfotografer